Ozelot

Ozeloten (Leopardus pardalis, tidlegare Felis pardalis) er eit kattedyr som lever i skog og på steppar i Sør- og Mellomamerika. Han er spesielt kjend for den fine pelsen sin, og vart av den grunn tidlegare rekna som ein sårbar art, men bestanden er no rekna som livskraftig.

 Kjenneteikn 
Ozeloten er gul eller gråaktig avhengig av kor tørr biotopen er. Pelsen er kledd med svarte flekkar og strekar, og vert rekna som særs fin. Kroppslengda er som på ein stor huskatt (65-100 cm), og vekta ligg i overkant av 10 kg.

 Levevis 
Ozelotar lever åleine eller parvis i skogar og på steppar frå Mexico til nord i Argentina. Dei jaktar om natta, hovudsakleg på små pattedyr, fugl og krypdyr. Dei sym og klatrar godt, og fangar gjerne byttet sitt i trea.

Kullstorleiken er på 2-4 ungar, som vert fødde om hausten etter at hoa har gått drektig i litt over to månadar.

 Kjelder 

Verdens dyr, Cappelen 1985

Kategori:Kattedyr
Kategori:Pattedyr i Nord-Amerika
Kategori:Pattedyr i Sør-Amerika
Kategori:Pattedyr i Argentina
Kategori:Pattedyr i Bolivia
Kategori:Pattedyr i Brasil
Kategori:Pattedyr i Colombia 
Kategori:Pattedyr i Ecuador
Kategori:Pattedyr i Fransk Guiana
Kategori:Pattedyr i Guyana
Kategori:Pattedyr i Mexico 
Kategori:Pattedyr i Paraguay
Kategori:Pattedyr i Peru
Kategori:Pattedyr i Surinam
Kategori:Pattedyr i Trinidad og Tobago
Kategori:Pattedyr i Uruguay
Kategori:Pattedyr i Venezuela
Kategori:Pattedyr i USA